DJEČJI VRTIĆ „ORKULICE“

SALI III 20

23281 SALI

KLASA: 601-01/21-01/01

URBROJ: 2198/15-01-21-1

U Salima, 21. travnja 2021.

Na temelju Plana prijema pripravnika Ministarstva Znanosti i Obrazovanja u 2021. godini (KLASA: 601-02/21-03/00216, URBROJ: 533-05-21-002) te članka 26. i 28. Zakona o predškolskom odgoju i obrazovanju (NN 10/97, 107/07, 94/13, 98/19), Upravno vijeće Dječjeg vrtića „Orkulice“ objavljuje:

**NATJEČAJ**

**za radno mjesto**

**odgojitelj/pripravnik (M/Ž)**

**kroz mjeru HZZ-a „Stjecanje prvog radnog iskustva/pripravništva“**

- 1 izvršitelj/ica na određeno radno vrijeme - puno radno vrijeme

**Potrebni stručni uvjeti:**

- za Odgojitelja/pripravnika može biti primljena osoba koja ispunjava uvjete iz članka 24. i članka 25. Zakona o predškolskom odgoju i obrazovanju (NN 10/97, 107/07, 94/13, 98/19) i članka 2. Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN 133/97).

**Uz pismenu prijavu kandidati su dužni priložiti:**

* životopis
* dokaz o stečenoj stručnoj spremi
* uvjerenje o nekažnjavanju, odnosno ne vođenju prekršajnog postupka **(ne starije od 6 mjeseci)** sukladno članku 25. Zakona o predškolskom odgoju i obrazovanju (NN 10/97, 107/07, 94/13, 98/19)
* preslika domovnice
* preslika osobne iskaznice
* elektronski ispis staža iz Hrvatskog zavoda za mirovinsko osiguranje

uvjerenje HZZ-a o dužini vođenja u evidenciji nezaposlenih osoba

Ako kandidat ostvaruje pravo na prednost pri zapošljavanju prema posebnom zakonu dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Kandidat koji se poziva na pravo prednosti pri zapošljavanju, uz prijavu na natječaj, dužan je osim dokaza o ispunjavanju traženih uvjeta, priložiti i svu potrebnu dokumentaciju prema posebnom Zakonu.

Na natječaj se pod ravnopravnim uvjetima mogu javiti osobe oba spola. Riječi i pojmovi koji imaju rodno značenje korišteni u ovom oglasu odnose se jednako na muški i ženski rod bez obzira jesu li korišteni u muškom ili ženskom rodu.

Prijave na natječaj šalju se preporučenom poštom ili se osobno donose u roku od 8 (osam) dana od objave natječaja na adresu:

**Dječji vrtić „Orkulice“**

**Sali III 20**

**23281 Sali**

**s naznakom „Natječaj za odgojitelja/pripravnika“**

Zakašnjele prijave, kao i prijave s nepotpunom dokumentacijom, neće biti uzete u obzir.

O rezultatima provedenog natječaja kandidati će biti obaviješteni u roku 8 (osam) dana od dana donošenja odluke o odabiru kandidata na sjednici Upravnog vijeća Vrtića.

Natječaj će biti objavljen na mrežnoj stranici Hrvatskog zavoda za zapošljavanje, web stranici Općine Sali i na oglasnoj ploči vrtića.

Predsjednica Upravnog vijeća

Sanja Raljević